Okresná prokuratúra Žilina 
Moyzesova 20, 011 56 Žilina 1

Sp. zn. : 2 Pv 14/13/5511	Žilina, 18.6.2013
EEČ : 2-43-312-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 558,00 € 
b.	Suma odovzdaná štátu na peňažnú pomoc obetiam trestnej činnosti: 160,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Bytča pod spisovou značkou ORP-8/BY-ZA-2013.
dňa 06.10.2012 v čase asi o 22.45 hod. vo Veľkom Rovnom, okr. Bytča na parkovisku pred bytovým domom č. 336 pod vplyvom alkoholu nohou niekoľkokrát kopol do ľavých zadných dverí osobného motorového vozidla Škoda Octavia, XXXXX, v dôsledku čoho na vozidle vznikla preliačina o rozmere 25x15 cm s popraskaním a odlupením laku a taktiež opakovane kopol do ľavého zadného blatníka uvedeného vozidla, kde vznikla preliačina o rozmeroch 25x15 cm s popraskaním laku, čím XXXXX spôsobil škodu vo výške 558,- 

Odôvodnenie: 
Poverený policajt OO PZ Bytča uznesením sp. zn. ČVS: ORP-8/BY-ZA-2013 zo dňa 02.01.2013 vzniesol obvinenie XXXXX pre prečin poškodzovania cudzej veci podľa § 245 ods. 1 Tr. zák. 

V prípravnom konaní, resp. počas mediácie XXXXX priznal spáchanie skutku v plnom rozsahu. Obvinený XXXXX s poškodeným XXXXX uzatvorili dňa 28.05.2013 pred probačným a mediačným úradníkom zmier, pričom obvinený súhlasil, že poškodenému uhradí spôsobenú škodu vo výške 558,- €, o čom svedčí vyhlásenie XXXXX zo dňa 28.05.2013, ktoré bolo zaslané tunajšej prokuratúre probačným a mediačným úradníkom OS XXXXX. 

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený nebol doposiaľ súdne trestaný a v čase vyžiadania správ k osobe obvineného nebol postihnutý ani pre priestupky. 

	V zmysle uzatvoreného zmieru bola poštovým peňažným poukazom uhradená obvineným XXXXX dňa 28.05.2013 na účet Krajskej prokuratúry v Žiline č. 7000231396/8180, vedenom v štátnej pokladnici suma 160,- €. 

	V rámci zmieru uzatvoreného medzi obvineným a poškodeným zo dňa 28.05.2013 bolo určené, že celá suma vo výške 160,- € bude určená štátu na peňažnú pomoc poškodeným trestnými činmi, čo je v súlade s § 224 ods. 2 Tr. por. 

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, poškodenému bola spôsobná škoda v plnom rozsahu obvineným uhradená. Obvinený zložil na účet prokuratúry peňažnú  sumu na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru  akou  bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj odôvodnené. Naviac je potrebné poukázať na skutočnosť, že tak obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu  j e  prípustná sťažnosť, ktorú je možné 
podať do troch dní od jeho oznámenia prostredníctvom 
Okresnej prokuratúry v Žiline na Krajskú prokuratúru v Žiline. 
Sťažnosť má odkladný účinok.

Mgr. Marian Ukrop
prokurátor